joelniklaus/EU_Wikipedias huggingface dataset:
Η Γυμνή Ταξιαρχία

Η γυμνή ταξιαρχία (τίτλος στα αγγλικά: The naked brigade) είναι ελληνοαμερικανική ταινία του 1965, σε σκηνοθεσία της Μόρι Ντέξτερ. Πρωταγωνιστές είναι η Σίρλεϊ Ίτον, ο Κεν Σκοτ και η Μαίρη Χρονοπούλου. Το σενάριο αφορά μια Βρετανίδα που παγιδεύεται στην Κρήτη κατά την διάρκεια του Β΄ Παγκοσμίου Πολέμου.

Πλοκή 
Κατά την εισβολή των γερμανών στην Κρήτη το 1941, μια Βρετανίδα παγιδεύεται στο νησί. Τελικά αυτή συντάσσεται με τους αγωνιστές της Αντίστασης.

Ηθοποιοί 
Στα αριστερά εμφανίζεται ο ηθοποιός και δεξιά της παύλας ο χαρακτήρας που υποδύεται. 

 Σίρλεϊ Ίτον - Νταϊάνα Φόρσιθ
 Κεν Σκοτ - Κρίστο
 Μαίρη Χρονοπούλου - Κατίνα
 Τζον Χόλαντ - ταγματάρχης Χάμιλτον
 Σόνια Ζωίδου - Αθηνά 
 Κώστας Μπαλαδήμας - Μανωλακάκης
 Γκίκας Μπινιάρης - Σταύρος Καραγιάννης
 Χριστόφορος Χειμάρας - Σπύρος Καραγιάννης
 Πάτρικ Κάβανο - Μπέντλεϊ
 Σωκράτης Κορρές - Λευτέρης Καραγιάνης
 Καρλ Νερκ - καθηγητής Φόρσιθ
 Νίκος Παπακωνσταντίνου - στρατηγός Χάιλμαν
 Κλάιβ Ράσελ - δεκανέας Ριντ
 Άρης Βλαχόπουλος - πατήρ Νικόλαος
 Ελένη Ζαφειρίου - Σοφία 
 Ζαννίνο - Γιάννης Καραγιάννης

Παραγωγή 
Η ταινία γυρίστηκε στην Ελλάδα, σε στούντιο της Αθήνας.  Έκανε πρεμιέρα στις κινηματογραφικές αίθουσες στις 1 Απριλίου 1965.

Παραπομπές

Εξωτερικοί σύνδεσμοι 

 
Η γυμνή ταξιαρχία στην TMDb

Ελληνικές ταινίες
Ταινίες Β΄ Παγκοσμίου Πολέμου
Αγγλόφωνες ταινίες
Αμερικανικές ταινίες
Ταινίες του 1965
Ταινίες γυρισμένες στην Ελλάδα
Λάγος Ξάνθης

Το Λάγος ή Πόρτο Λάγος είναι οικισμός στην περιφερειακή ενότητα Ξάνθης της Ελλάδας. Είναι μέρος της κοινότητας Νέας Κεσσάνης. Βρίσκεται στη λωρίδα που χωρίζει τη λίμνη Βιστωνίδα από το Αιγαίο Πέλαγος. Το 1991, ο οικισμός περιείχε 371 κατοίκους.

Το λίμανι εξυπηρετεί βάρκες, ψαροκάικα της περιοχής και σκάφη αναψυχής, διαθέτοντας επίσης και τις απαραίτητες υποδομές για μεταφορά αγαθών από εμπορικά πλοία. Οι σπουδαιότερες σημερινές αξίες της περιοχής είναι η αλιευτική, η αλατοληπτική, η πολιτιστική, η θηραματική και αναψυχής. Το Λάγος είναι η βορειότερη Ελληνική ακτή και το βορειότερο ελληνικό λιμάνι.

Παραπομπές

Χωριά του νομού Ξάνθης
Δήμος Αβδήρων
Βέργη Σερρών

Για την αρχαία πόλη δείτε το λήμμα: Αρχαία Βέργη

Η Βέργη είναι πεδινό χωριό της Κεντρικής Μακεδονίας στην Περιφερειακή Ενότητα Σερρών με υψόμετρο 20 μέτρα.

Κοινότητα

Γεωγραφία - Ιστορία 
Η Βέργη βρίσκεται προς τα δυτικά όρια με την Περιφερειακή Ενότητα Θεσσαλονίκης σε απόσταση 11,5 χλμ. ΒΔ. της Νιγρίτας και 21,5 ΝΔ. των Σερρών. Είναι κτισμένη στον κάμπο των Σερρών και νότια του Κοπατσιανού (ή Σκαπάνη), παραπόταμου του Στρυμόνα, ανάμεσα στα χωριά Σησαμία (Α.), Νικόκλεια (ΝΑ.), Τριανταφυλλιά (ΒΔ.) και Δημητρίτσι (Β.-ΒΑ.). Το χωριό αναφέρεται επίσημα το 1920 στο ΦΕΚ 2Α - 04/01/1920 ως Κοπάτσι να ορίζεται έδρα της τότε ομώνυμης κοινότητας. Το 1927 με το ΦΕΚ 7Α - 14/01/1927 μετονομάστηκε σε Βέργη. Σύμφωνα με το σχέδιο Καλλικράτης αποτελεί την Τοπική Κοινότητα Βέργης που υπάγεται στη Δημοτική Ενότητα Βισαλτίας του Δήμου Βισαλτίας και σύμφωνα με την απογραφή του 2011 έχει πληθυσμό 699 κατοίκους.

Προσωπικότητες 

 Γεννήθηκαν στην Βέργη
 Σάββας Καλεντερίδης, Έλληνας διεθνολόγος
 Αθανάσιος Μπεκιάρης, Έλληνας Βαλκανιονίκης αθλητής

 Κατάγονται από την Βέργη
 Άρης Μουσιώνης, Έλληνας ιατρός και πρώην Βουλευτής, Αντιπρόεδρος της Πνοής Δημοκρατίας

Παραπομπές 

Χωριά του νομού Σερρών
Δήμος Βισαλτίας
Ερρίκος Ανδρέου

Ο Ερρίκος Ανδρέου (Αθήνα, 15 Δεκεμβρίου 1938), είναι Έλληνας σκηνοθέτης και σεναριογράφος.

Πρώτα χρόνια 
Γεννημένος στην Aθήνα το 1938, μεγάλωσε  στο Γιοχάνεσμπουργκ της Nότιας Aφρικής.
Εκεί, σπούδασε σε αγγλοφώνο πανεπιστήμιο Ιστορία της Τέχνης και Αγγλική Λογοτεχνία και συνέχισε τις σπουδές του στο σενάριο και την σκηνοθεσία στη Μεγάλη Ακαδημία Κινηματογράφου της Ρώμης.

Καριέρα 
Με την επιστροφή του στην Ελλάδα εργάστηκε σαν βοηθός σκηνοθέτη σε διεθνείς παραγωγές, όπως, «Τα Κανόνια του Ναβαρόνε», και «Λέων της Σπάρτης». Το 1961 σκηνοθέτησε την πρώτη του ταινία «Ο Εφιάλτης» σε δικό του σενάριο και παραγωγή, η οποία κέρδισε διακρίσεις στο Φεστιβάλ του Νέου Δελχί και στο Φεστιβάλ Κινηματογράφου Θεσσαλονίκης.  Το 1964 σκηνοθέτησε την ταινία «Επιστροφή», η οποία κέρδισε το βραβείο Α΄ γυναικείου ρόλου στο Φεστιβάλ Θεσσαλονίκης και το 1966 την ταινία «Διχασμός», η οποία κέρδισε το κρατικό βραβείο σκηνοθεσίας, αλλά και διεθνή διάκριση  στο κινηματογραφικό φεστιβάλ του Σικάγο.

Το 1967 συνεργάστηκε με τη Φίνος Φιλμ στην ταινία «Εκείνος και Εκείνη». Στη συνέχεια σκηνοθέτησε και άλλες ταινίες, συνεργαζόμενος  με Αμερικανούς και Ιταλούς παραγωγούς. Το  1970 σκηνοθέτησε, σε δικό του σενάριο και παραγωγή, την ταινία «Ανταρσία των 10» η οποία κέρδισε το βραβείο σκηνοθεσίας στο Φεστιβάλ Θεσσαλονίκης. Το ίδιο βραβείο κέρδισε και τον επόμενο χρόνο, για την ταινία της Φίνος Φιλμ «Η Μεγάλη Στιγμή του ‘21 - Παπαφλέσσας». Το 1979 σκηνοθέτησε την αγγλόφωνη ταινία «Κραυγές στον  Άνεμο», η οποία γυρίστηκε εξ ολοκλήρου στη Νέα Υόρκη.

Από το 1977 και μετά στράφηκε στην τηλεόραση σκηνοθετώντας αρκετές επιτυχημένες σειρές.

Προσωπική ζωή 
Στις 18 Ιουνίου 1973, ο Ερρίκος Ανδρέου  παντρεύτηκε την ηθοποιό Νόρα Βαλσάμη μετά από 6 χρόνια σχέσης, την οποία είχε γνωρίσει κατά την διάρκεια των γυρισμάτων της  ταινίας Τα δυο πόδια σε ένα παπούτσι της Φίνος Φιλμ. Έχουν αποκτήσει έναν γιο, τον Κωνσταντίνο-Ερρίκο.

Φιλμογραφία

Παραπομπές

Εξωτερικοί σύνδεσμοι 
 Ο  

 
Έλληνες σκηνοθέτες 
Έλληνες σεναριογράφοι
ΦΚ Αραράτ-Αρμενία

Η ΦΚ Αραράτ-Αρμενία είναι αρμενική ποδοσφαιρική ομάδα από το Γερεβάν. Ιδρύθηκε το 2017. Έδρα της ομάδας είναι το Στάδιο της Ποδοσφαιρικής Ακαδημίας του Γερεβάν χωρητικότητας 1428 θεατών. Συμμετέχει στο Πρωτάθλημα ποδοσφαίρου Αρμενίας.

Τίτλοι
 Πρωτάθλημα ποδοσφαίρου Αρμενίας
 Πρωταθλήτρια (2):''' 2018–19, 2019-20

Παραπομπές

Ποδοσφαιρικές ομάδες Αρμενίας
Ιδρύσεις ποδοσφαιρικών ομάδων το 2017
Ζοάο Β. Νέρι

Ο Ζοάο Β. Νέρι (João W. Nery, 12 Φεβρουαρίου 1950 - 26 Οκτωβρίου 2018) ήταν Βραζιλιάνος συγγραφέας, ψυχολόγος και ακτιβιστής. 

Διετέλεσε ΛΟΑΤ ακτιβιστής, ενώ ήταν το πρώτο τρανς άτομο που υποβλήθηκε σε χειρουργική επέμβαση επαναπροσδιορισμού φύλου στη Βραζιλία το 1977.

Η οικογένειά του ήταν πάντα εχθρικά διακείμενη στην αλλαγή αυτή. Ο πατέρας ήταν αντίθετος, ενώ η μητέρα θα δεχόταν "... μια ομοφυλόφιλη κόρη, αλλά όχι μία χωρίς ταυτότητα". Με τα χρόνια έγινε ακτιβιστής των δικαιωμάτων των ΛΟΑΤ στη Βραζιλία, ιδιαίτερα των τρανς. Ένα νομοσχέδιο από τους βουλευτές Ζοάο Γουίλι και Ερίκα Κόκαϊ φέρει το όνομά του: βασίζεται στον αργεντινικό νόμο για την ταυτότητα φύλου, που εγγυάται το δικαίωμα αναγνώρισης της ταυτότητας φύλου όλων των τρανς ατόμων στη Βραζιλία.

Βιβλία 

 Erro de pessoa: Joana ou João?, Rio de Janeiro, Editora Record, 1984.
 Viagem solitária: memórias de um transexual 30 anos depois, São Paulo, Leya Brasil, 2012.
 Vidas trans: a coragem de existir (lankide izanik Amara Moira, Márcia Rocha eta T. Brant), Bauru, Leya Brasil, 2017.
 Velhice transviada, hilondokoa, 2018.

Βιβλιογραφία 
 Jesus, Dánie Marcelo de; Carbonieri, Divanize; Nigro, Claudia M.C. (2017). Estudos sobre gênero: identidades, discurso e educação - homenagem a João W. Nery. [S.l.]: Pontes. 252 pp. ISBN 9788571138162.
 Gonçalves Jr., Sara W. P. (2017) Invisíveis. In:Estudos sobre gênero: identidades, discurso e educação - homenagem a João W. Nery. Editora Pontes. 2017 ISBN 9788571138162.

Παραπομπές 

Βραζιλιάνοι μυθιστοριογράφοι
Βραζιλιάνοι συγγραφείς
ΛΟΑΤ πρόσωπα από τη Βραζιλία‎
Ακτιβιστές δικαιωμάτων ΛΟΑΤ
Κahlúa

Η Kahlúa είναι επωνυμία λικέρ με γεύση καφέ από το Μεξικό. Το ποτό περιέχει ρούμι, ζάχαρη, φασόλια βανίλιας και καραμέλα.

Ιστορία 
Ο Pedro Domecq άρχισε να παράγει την Kahlúa το 1936. Ονομάστηκε Kahlúa, που σημαίνει "House of the Acolhua people" στη γλώσσα Veracruz Nahuatl που μιλήθηκε πριν από την ισπανική κατάκτηση. Η Kahlúa ήταν ισπανόφωνη ως Ullua, σχηματίζοντας το όνομα του σύγχρονου φρουρίου San Juan de Ulúa. Ο Jules Berman ήταν ο πρώτος εισαγωγέας του αλκοόλ στις Ηνωμένες Πολιτείες, κερδίζοντας τον παρατσούκλι "Mr. Kahlua". Η εταιρεία συγχωνεύθηκε το 1994 με την Allied Lyons για να γίνει η Allied Domecq. Με τη σειρά της, η εταιρεία αυτή αποκτήθηκε μερικώς το 2005 από τον Pernod Ricard, τον μεγαλύτερο διανομέα οινοπνευματωδών ποτών παγκοσμίως μετά τη συγχώνευσή της με τη Σουηδική Vin & Sprit τον Μάρτιο του 2008.

Λικέρ
Μεξικάνικη κουζίνα
Μαύρο Λιβάδι (ταινία του 2009)

Το Μαύρο Λιβάδι είναι μια ελληνική ταινία σε σκηνοθεσία Βαρδή Μαρινάκη. Η ταινία κυκλοφόρησε το 2009 και σε αυτήν πρωταγωνιστούν η Σοφία Γεωργοβασίλη και ο Χρήστος Πασσαλής.

Κέρδισε βραβείο στην κατηγορία καλύτερης φωτογραφίας στα Βραβεία Ελληνικής Ακαδημίας Κινηματογράφου και βραβεύτηκε στο διεθνές φεστιβάλ κινηματογράφου του Μουμπάι και το Φεστιβάλ Ευρωπαϊκού Κινηματογράφου της Σεβίλλης.

Η ταινία γυρίστηκε σε περιοχές της Ηπείρου και της Θεσσαλίας.

Παραπομπές 

Ελληνικές ταινίες συσχετιζόμενες με ΛΟΑΤ
Ελληνικές ταινίες
Ταινίες του 2009
Ελληνόφωνες ταινίες
Ταινίες γυρισμένες στην Ελλάδα
Ελεονώρα Μαγδαληνή του Παλατινάτου-Νόιμπουργκ

Η Έλεονώρα Μαγδαληνή, (γερμ. Eleonore Magdalene, 6 Ιανουαρίου 1655 - 19 Ιανουαρίου 1720) από τον Οίκο του Βίττελσμπαχ ήταν κόρη του εκλέκτορα του Παλατινάτου και με τον γάμο της έγινε αρχιδούκισσα της Αυστρίας και βασίλισσα της Ουγγαρίας, Βοημίας & Γερμανίας.

Βιογραφία
Η Ελεονώρα Μαγδαληνή Θηρεσία ήταν η πρώτη κόρη του Φιλίππου Γουλιέλμου, Εκλέκτορα του Παλατινάτου, και της Ελισάβετ Αμαλίας, κόρης του Γεωργίου Β΄, Λανδγράβου της Έσσης-Ντάρμστατ.

Οικογένεια
Παντρεύτηκε το 1676 τον Λεοπόλδο Α΄ των Αψβούργων, Αρχιδούκα της Αυστρίας και Βασιλιά της Ουγγαρίας, Βοημίας & Γερμανίας και είχε τέκνα:
 Ιωσήφ Α΄ 1678-1711, αρχιδούκας της Αυστρίας και βασιλιάς της Ουγγαρίας, Βοημίας & Γερμανίας.
Μαρία Χριστίνα 1679.
 Μαρία Ελισάβετ 1680-1741, κυβερνήτης των Αυστριακών Κάτω Χωρών.
 Μαρία Άννα 1683-1754, παντρεύτηκε τον Ιωάννη Ε΄ της Πορτογαλίας.
Μαρία Θηρεσία 1684-1696.
 Κάρολος ΣΤ΄ 1685-1740, αρχιδούκας της Αυστρίας και βασιλιάς της Ουγγαρίας, Βοημίας & Γερμανίας.
Μαρία Ιωσηφίνα 1687-1703.
 Μαρία Μαγδαληνή 1689-1743.
Μαρία Μαργαρίτα 1690-1691.

Παραπομπές

Πηγές
 Braun, Bettina; Keller, Katrin; Schnettger, Matthias (4 April 2016). Nur die Frau des Kaisers?: Kaiserinnen in der Frühen Neuzeit (in German). Böhlau Verlag Wien. ISBN 978-3-205-20085-7. online
 Coxe, Guglielmo (1824). Geschichte des Hauses Oesterreich von Rudolph von Habsburg bis auf Leopold des II. Tod (1218 — 1792). Amsterdam: Kunst u. Industrie Compt., 629 p. online
 von Wurzbach, C. (1860). Habsburg, Eleonora Magdalena Theresia von der Pfalz. Vienna: Kaiserlich-königliche Hof- und Staatsdruckerei., 492 p. online

Αυτοκράτειρες της Αγίας Ρωμαϊκής Αυτοκρατορίας
Οίκος του Βίττελσμπαχ
Βασιλομήτωρ
Βασίλισσες της Ιταλίας
Παλατινές κόμισσες του Νόιμπουργκ
Βασίλισσες της Γερμανίας
Μαρία Άννα της Ισπανίας

Η Μαρία Άννα (ισπαν. Maria Anna, 18 Αυγούστου 1606 - 13 Μαΐου 1646) από τον Οίκο των Αψβούργων ήταν πριγκίπισσα της Ισπανίας και με τον γάμο της έγινε αρχιδούκισσα της Αυστρίας και βασίλισσα της Ουγγαρίας, Βοημίας & Γερμανίας.

Βιογραφία
Ήταν η δεύτερη κόρη του Φιλίππου Γ΄ της Ισπανίας και της Μαργαρίτας των Αψβούργων, κόρης του Καρόλου Β΄της Αυστρίας.

Οικογένεια
Το 1631 παντρεύτηκε τον Φερδινάνδο Γ΄, αρχιδούκα της Αυστρίας και βασιλιά της Ουγγαρίας, Βοημίας και Γερμανίας, και είχε τέκνα:
 Φερδινάνδος Δ΄ 1633-1654.
 Μαριάννα 1634-1696, παντρεύτηκε τον θείο της Φίλιππο Δ΄ της Ισπανίας.
 Λεοπόλδος Α΄ 1640-1705, αρχιδούκας της Αυστρίας και βασιλιάς της Ουγγαρίας, Βοημίας & Γερμανίας.

Πηγές
 Bettina Braun, Katrin Keller, Matthias Schnettger: Nur die Frau des Kaisers?: Kaiserinnen in der Frühen Neuzeit, Böhlau ed., Vienna 2016 ISBN 978-3-20-520085-7.
 M. Hengerer: Kaiser Ferdinand III. (1608—1657). Eine Biographie, Böhlau ed., Vienna, Köln, Weimar 2012 ISBN 978-3-205-77765-6.
 Habsburg, Maria Anna von Spanien, Biographisches Lexikon des Kaiserthums Oesterreich, Vienna Kaiserlich-königliche Hof- und Staatsdruckerei, p. 52 – 458 p.

Παραπομπές 

Αυτοκράτειρες της Αγίας Ρωμαϊκής Αυτοκρατορίας
Οίκος των Αψβούργων
Πριγκίπισσες της Αυστρίας
Ισπανίδες Ινφάντας
Βασίλισσες της Ιταλίας
Ινφάντας της Πορτογαλίας
Βασίλισσες της Γερμανίας
Μαρία Λεοπολδίνα της Αυστρίας (1632-1649)

Η Μαρία Λεοπολδίνα (γερμ. Maria Leopoldine, 6 Απριλίου 1632 - 7 Αυγούστου 1649) από τον Οίκο των Αψβούργων ήταν κόρη του Αρχιδούκα της Πέραν Αυστρίας και με τον γάμο της έγινε αρχιδούκισσα της Αυστρίας και βασίλισσα της Ουγγαρίας, Βοημίας & Γερμανίας.

Βιογραφία
Ήταν η δεύτερη κόρη του Λεοπόλδου Ε΄ της Πέραν Αυστρίας και της Κλαυδίας των Μεδίκων, κόρης του Φερδινάνδου Α΄ της Τοσκάνης.

Οικογένεια
Παντρεύτηκε το 1648 τον Φερδινάνδο Γ΄ της Αγίας Ρωμαϊκής Αυτοκρατορίας. Δεν είχαν επιζών τέκνο.

Παραπομπές

Πηγές
 Sir Frederick Dixon Hartland: A chronological dictionary or index to the genealogical chart, London: Charles and Edwin Layton 1854, 123 p. [retrieved 3 November 2016].
 C. von Wurzbach: Maria Leopoldina von Österreich, Biographisches Lexikon des Kaiserthums Oesterreich, Vienna Kaiserlich-königliche Hof- und Staatsdruckerei 1861, 458 p.
 Bettina Braun, Katrin Keller, Matthias Schnettger: Nur die Frau des Kaisers?: Kaiserinnen in der Frühen Neuzeit, Böhlau ed., Vienna 2016 ISBN 978-3-20-520085-7.

Αυτοκράτειρες της Αγίας Ρωμαϊκής Αυτοκρατορίας
Οίκος των Αψβούργων
Βασίλισσες της Ιταλίας
Βασίλισσες της Γερμανίας
Ελεονώρα Γκοντζάγκα (1630-1686)

Η Ελεονώρα (ιταλ. Eleanora, 18 Νοεμβρίου 1630 - 6 Δεκεμβρίου 1686) από τον Οίκο των Γκοντζάγκα ήταν κόρη του δούκα του Μαγιέν και με τον γάμο της έγινε αρχιδούκισσα της Αυστρίας και βασίλισσα της Ουγγαρίας, Βοημίας & Γερμανίας.

Βιογραφία
Ήταν η μόνη (επιζήσασα) κόρη του Καρόλου, δούκα του Μαγιέν, και της Μαρίας Γκοντζάγκα, κόρης του Φραγκίσκου Δ΄ της Μάντουας & του Μομφερράτου (δισεγγονού της Μαρίας Παλαιολογίνας).

Οικογένεια
Παντρεύτηκε το 1651 τον Φερδινάνδο Γ΄, αρχιδούκα της Αυστρίας και βασιλιά της Ουγγαρίας, Βοημίας & Γερμανίας, και είχε τέκνα:
 Ελεονώρα 1653-1697, παντρεύτηκε πρώτα τον Μιχαήλ Κορύμπουτ Βισνιοβιέτσκι, βασιλιά της Πολωνίας-Λιθουανίας, και μετά τον Κάρολο Ε΄ της Λωρραίνης.
 Μαρία Άννα Iωσηφίνα 1654-1689, παντρεύτηκε τον Ιωάννη Γουλιέλμο του Παλατινάτου.

Παραπομπές

Πηγές
 Braun, Bettina; Keller, Katrin; Schnettger, Matthias (4 April 2016). Nur die Frau des Kaisers?: Kaiserinnen in der Frühen Neuzeit (in German). Böhlau Verlag Wien. p. 117. ISBN 978-3-205-20085-7.
 Hengerer, Mark (2012) [2008]. Mazohl, Brigitte (chair); Rumpler, Helmut (deputy chair); et al. (eds.). Kaiser Ferdinand III. (1608–1657), Eine Biographie (PDF). Publications Commission for Recent History of Austria. Vienna: Böhlau. pp. 4, 79. ISBN 978-3-205-77765-6.
 Lundy, Darryl (3 March 2007). Carlo Gonzaga, Duc de Rethel. ThePeerage.Com. p. 11207 § 112064.

Αυτοκράτειρες της Αγίας Ρωμαϊκής Αυτοκρατορίας
Οίκος των Γκοντζάγκα
Βασίλισσες της Ιταλίας
Βασίλισσες της Γερμανίας
Βιλελμίνη Αμαλία του Μπράουνσβαϊγκ-Λύνεμπουργκ

Η Βιλελμίνη Αμαλία (γερμ. Wilhelmine Amalia, 21 Απριλίου 1673 - 10 Απριλίου 1742) από τον Οίκο των Γουέλφων-Αννοβέρου ήταν κόρη του Δούκα του Μπράουνσβαϊγκ-Λύνεμπουργκ-Κάλενμπεργκ και με τον γάμο της έγινε Αρχιδούκισσα της Αυστρίας και Βασίλισσα της Ουγγαρίας, Βοημίας & Γερμανίας.

Βιογραφία
Ήταν η τρίτη κόρη του Ιωάννη Φρειδερίκου του Μπράουνσβαϊγκ-Λύνεμπουργκ-Κάλενμπεργκ και της Βενεδίκτης Ερριέττας των Βίττελσμπαχ, κόρης του Εδουάρδου του Παλατινάτου-Ζίμμερν.

Οικογένεια
Παντρεύτηκε το 1699 τον Ιωσήφ Α΄ της Αγίας Ρωμαϊκής Αυτοκρατορίας και είχε τέκνα;
 Μαρία Ιωσηφίνα (1699-1757), παντρεύτηκε τον Αύγουστο Γ΄ της Πολωνίας-Λιθουανίας, Εκλέκτορα της Σαξονίας.
Λεοπόλδος Ιωσήφ (1700-1701).
 Μαρία Αμαλία (1701-1756), παντρεύτηκε τον Κάρολο Ζ΄ της Αγίας Ρωμαϊκής Αυτοκρατορίας.

Παραπομπές

Πηγές
 Clarissa Campbell Orr: Queenship in Europe 1660-1815: The Role of the Consort. Cambridge University Press (2004)

Αυτοκράτειρες της Αγίας Ρωμαϊκής Αυτοκρατορίας
Οίκος του Αννόβερου
Βασίλισσες της Ιταλίας
Δούκισσες του Μπράουνσβαϊγκ-Λύνεμπουργκ
Βασίλισσες της Γερμανίας
Ιερά Μονή Αγίου Παντελεήμονος Θάσου

Η Ιερά Μονή Αγίου Παντελεήμονος είναι ορθόδοξο μοναστήρι στη Θάσο.

Πληθυσμός

Παραπομπές 

Δήμος Θάσου
Μονές του νομού Καβάλας
Άγιος Βενέδικτος ο εξ Εζεβών

Ο Άγιος Βενέδικτος ο εξ Εζεβών (Δάφνη Σερρών ή Καστανοχώρι Σερρών, μέσα με τέλη 18ου αιώνα - Θεσσαλονίκη, 12 Ιουνίου 1821) είναι άγιος της χριστιανικής ορθόδοξης εκκλησίας που κατατάσσεται στους νεομάρτυρες. Γεννήθηκε πιθανότητα λίγο πριν την επανάσταση του 1821, στα Έζοβα (σημερινή Δάφνη Σερρών) ή στην Αμουρμέη (σημερινό Καστανοχώρι Σερρών). Αποκεφαλίσθηκε από Τούρκους μετά από βασανιστήρια που υπέστη, και τάφηκε σε άγνωστο σημείο. Εορτάζεται στις 12 Ιουνίου εκάστου έτους.

Άγιοι της Ορθόδοξης Εκκλησίας
Νεομάρτυρες
Καρέ της Ντάμας

Καρέ Της Ντάμας είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega Channel τις σεζόν 1997-1999. Το σενάριο υπέγραψε η Ντίνα Παντελέων ,ενώ τη σκηνοθεσία ανέλαβε ο Γρηγόρης Πετρινιώτης.

Επισκόπηση σειράς

Υπόθεση 
Τέσσερις κολλητές φίλες η Μαρίνα, η Κατερίνα, η Γιάννα και η Αλίκη που είναι μαζί από την παιδική τους ηλικία μοιράζονται τα θέματά τους άλλα και ζουν μαζί τις ευχάριστες και δύσκολες στιγμές των ζωών τους. Η Μαρίνα, που ζει με την μητέρα της Βενετία, γνωρίζει τον άνδρα της ζωής της Δημοσθένη, ο οποίος δείχνει να ενδιαφέρεται γι' αυτήν, η Κατερίνα και η Αλίκη είναι παντρεμένες ενώ η Γιάννα είναι χωρισμένη και μεγαλώνει το γιο της μόνη.

Διανομή

Πρωταγωνιστές

Guest star

Εξωτερικοί σύνδεσμοι

Παραπομπές 

Ελληνικές τηλεοπτικές σειρές
Τηλεοπτικές σειρές Mega
Τριανταφυλλιά Σερρών

Για συνώνυμους οικισμούς στην Ελλάδα δείτε το λήμμα: Τριανταφυλλιά (αποσαφήνιση)

Η Τριανταφυλλιά, ή Τριανταφυλλιές, είναι χωριό της Περιφερειακής Ενότητας Σερρών σε υψόμετρο 126 μέτρα.

Κοινότητα

Γεωγραφία - Ιστορία 
H Τριανταφυλλιά βρίσκεται στον κάμπο των Σερρών. είναι κτισμένη δυτικά του ποταμού Στρυμόνα και τους ανατολικούς πρόποδες του όρους Βερτίσκος. Απέχει 32,5 χλμ. ΝΔ. από την πόλη των Σερρών και 18 χλμ. ΒΔ. από τη Νιγρίτα. Το χωριό αναφέρεται επίσημα το 1920 στο ΦΕΚ 2Α - 04/01/1920 ως Μαχμουτλή να προσαρτάται στην τότε κοινότητα Μακιών (Αμπέλων). Το 1927 με το ΦΕΚ 179Α - 30/08/1927 μετονομάστηκε σε Τριανταφυλλιές και το 1940 διορθώθηκε σε Τριανταφυλλέαι. Το 1988 με το ΦΕΚ 84Α - 06/05/1988 μετονομάστηκε σε Τριανταφυλλιά. Σύμφωνα με το σχέδιο Καλλικράτης αποτελεί την Τοπική Κοινότητα Τριανταφυλλιάς που υπάγεται στη Δημοτική Ενότητα Βισαλτίας του Δήμου Βισαλτίας και σύμφωνα με την απογραφή του 2011 έχει πληθυσμό 702 κατοίκους.

Πολιτισμός 
 Βιβλία για την Τριανταφυλλιά Σερρών
 "άρωμα Τριανταφυλλιάς",  Στάθης Θ. Κουτμερίδης, σελίδες 297, 2007
(Αφιερωμένο στους απανταχού Τριανταφυλλιώτες και Τριανταφυλλιώτισες που αγάπησαν και συνεχίζουν να αγαπούν το χωριό τους)

Προσωπικότητες 
 Γεννήθηκαν στην Τριανταφυλλιά
 Ευστάθιος Ανθόπουλος, Έλληνας πολιτικός
 Ιωάννης Ανθόπουλος, Έλληνας πολιτικός
  Στάθης Κουτμερίδης, Έλληνας πολιτικός

Παραπομπές

Εξωτερικοί σύνδεσμοι 

 Ο πλανόδιος Κινηματογράφος στην Τριανταφυλλιά Σερρών από τον ιστότοπο https://web.archive.org/web/20200514222252/https://www.searchculture.gr/

Χωριά του νομού Σερρών
Δήμος Βισαλτίας
Κεφαλοχώρι Σερρών

Για συνώνυμους οικισμούς στην Ελλάδα δείτε το λήμμα: Κεφαλοχώρι (αποσαφήνιση)
Το Κεφαλοχώρι είναι ημιορεινό χωριό της Περιφερειακής Ενότητας Σερρών σε υψόμετρο 440 μέτρα. Σύμφωνα με την απογραφή του 2011 έχει πληθυσμό 130 κατοίκων, ενώ σύμφωνα με την απογραφή του 2001 είχε πληθυσμό 144 κατοίκων. Είναι η γενέτειρα του Άρχοντα Σπυρίδων Α. Μαϊδάνογλου (1929-1975), ενός από τους σημαντικούς, και αγαπητούς ψάλτες βυζαντινής μουσικής.

Κοινότητα

Γεωγραφία - Ιστορία
Το Κεφαλοχώρι βρίσκεται στα δυτικά όρια με την Περιφερειακή Ενότητα Κιλκίς. Είναι κτισμένο στην ορεινή ζώνη που περιβάλλεται από τα βουνά Φλαμούρι και Μαυροβούνι (το νότιο μέρος από τα Κρούσσια όρη). Απέχει 35 χλμ. Ν. της Ηράκλειας και 35 ΝΔ. των Σερρών. Οι κάτοικοί του ασχολούνται με τις καλλιέργειες σιταριού, αραβόσιτου και καπνού. Την περίοδο της τουρκοκρατίας το χωριό ονομαζόταν Μπασκιοί ή Μπας-Κιόϊ που σημαίνει κεφαλοχώρι λόγω της γεωγραφικής θέσης του που τότε δέσποζε ανάμεσα στα άλλα πολύ μικρότερα χωριά και οικισμούς. Κατά το έτος 1922 στην Κοινότητα εγκαθίστανται Έλληνες από τη Μικρά Ασία, ενώ με την ανταλλαγή των πληθυσμών οι Τούρκοι κάτοικοι του χωριού αποχώρησαν. Ως Μπας-Κιόϊ αναφέρεται το 1920 στο ΦΕΚ 2Α - 04/01/1920 να προσαρτάται στην τότε κοινότητα Μακιών (Βαμβακιάς). Το 1927 με το ΦΕΚ 7Α - 14/01/1927 μετονομάζεται σε Κεφαλοχώρι. Σύμφωνα με το σχέδιο Καλλικράτης αποτελεί την Τοπική Κοινότητα Καλοκάστρου που υπάγεται στη Δημοτική Ενότητα Στρυμωνικού του Δήμου Ηρακλείας και σύμφωνα με την απογραφή του 2011 έχει πληθυσμό 130 κατοίκους.

Παραπομπές 

Δήμος Ηρακλείας
Χωριά του νομού Σερρών
Καρυδοχώρι Σερρών

Το Καρυδοχώρι είναι ορεινό χωριό της Κεντρικής Μακεδονίας στην Περιφερειακή Ενότητα Σερρών με υψόμετρο 640 μέτρα. Απέχει 28 χλμ. ΝΑ.-Ν. από το Σιδηρόκαστρο και 55 χλμ. Β. από τις Σέρρες. Υπάγεται στην κοινότητα Αχλαδοχωρίου του δήμου Σιντικής και  σμφωνα με την απογραφή του 2011 έχει πληθυσμό 84 κατοίκων.

Παραπομπές 

Χωριά του νομού Σερρών
Δήμος Σιντικής
Κάτω Χριστός Σερρών

Το Χριστός αποτελείται από τους ημιορεινούς οικισμούς του Άνω και (Κάτω) Χριστός, κτισμένους στους πρόποδες της οροσειράς της Βροντούς και υπόκειται στον  Δήμο Σερρών της περιφερειακής ενότητας Σερρών.

Mε συνολικό πληθυσμό 386 κατοίκων, (οι οποίοι είναι Πόντιοι, Βλάχοι, Ντόπιοι), και υψόμετρο 94 μέτρα, το χωριό πήρε την ονομασία του από τον Βυζαντινό ναό που υπήρχε εκεί εις μνήμην του Σωτήρος Χριστού. Ο ναός αυτός μάλιστα με αυτοκρατορικό διάταγμα του Ανδρόνικου του Γ΄ είχε αφιερωθεί το 1321 στην Ιερά Μονή του Τιμίου Προδρόμου Σερρών.

Κατά την Βυζαντινή εποχή το χωριό ήταν ιδιοκτησία του Μεγάλου Λογοθέτου Θεοδώρου Μετοχίτου και αναφέρεται σε βυζαντινά έγγραφα ως "χωρίον του Γαστιλέγκους". Το παλιό χωριό του Άνω Χριστός χαρακτηριζόταν από τα γραφικά παραδοσιακά οικήματα. Δυστυχώς όμως έπεσε θύμα του φαινομένου  της εποχής(αστυφιλία) και εγκαταλείφθηκε κυρίως την τριετία  1967-1970. Το μόνο που μένει τώρα για να μας θυμίζει το παλιό χωριό είναι τα παλιά ερείπια.  

Στην περιοχή ενδιαφέρον παρουσιάζουν το φράγμα του Χειμάρρου, το ξωκλήσι του Προφήτη Ηλία αλλά και του Αγίου Γεωργίου. 

To Χριστός βρίσκεται βορειοδυτικά του Λευκώνα. Στην περιοχή βρέθηκε το 1970 ενεπίγραφη βωμόσχημη στήλη της ρωμαϊκής εποχής η οποία εκτίθεται στο Αρχαιολογικό Μουσείο Σερρών.

Το έθιμο της “χάσκας” και της συγχώρεσης 
Η “χάσκα” είναι αποκριάτικο έθιμο που συναντάτε κυρίως στην περιοχή της Μακεδονίας, την τελευταία Κυριακή της Αποκριάς και αναβιώνει από τον Πολιτιστικό Σύλλογο  Χριστός στην Πλατεία Ελευθερίας στις Σέρρες

Ο γεροντότερος δένει μια κλωστή στον πλάστη, με τον οποίο ανοίγονται τα φύλλα της πίτας και στην άκρη της κλωστής δένεται ένα ξεφλουδισμένο βραστό αυγό. Όλοι κάθονται οκλαδόν σε γύρο και από την μέση ο παππούς κουνάει σαν εκκρεμές αυγό στα στόματα των μελών της οικογένειας ,τα οποία έχουν δεμένα στην πλάτη τα χέρια τους και προσπαθούν να χάψουν το αυγό. Η διαδικασία είναι πολύ διασκεδαστική γιατί δεν είναι εύκολο να φαγωθεί το αυγό.

Το έθιμο της χάσκας το επιβάλει σαρακοστιανή επιταγή που λέει  “με αυγό κλείνει το στόμα το βράδυ της αποκριάς και με αυγό ανοίγει πάλι το βράδυ της Ανάστασης” υπενθυμίζοντας τη νηστεία που πρέπει να τηρηθεί στο μεσοδιάστημα αυτό. Στο τέλος ζητούσαν συγχώρεση ο ένας από τον άλλον και οι μικρότεροι ασπάζονταν τα χέρια των μεγαλυτέρων της οικογένειας (παππούς ,πατέρας ,νονός) και εύχονταν καλή σαρακοστή και καλή Ανάσταση

Παραπομπές 
http://nikichristosfc.blogspot.com/p/blog-page_29.html

Χωριά του νομού Σερρών
Δήμος Σερρών
Κύπρος Αιγύπτου

Η Κύπρος ήταν πιθανόν ένα ποτάμιο νησί στην Αίγυπτο, στον ποταμό Νείλο. Το νησί αυτό (ίσως και μικρή κωμόπολη) αναφέρεται από τον Εκαταίο τον Μιλήσιο, αλλά και τον Στέφανο Βυζάντιο. 

Κατά τον ιστορικό Irad Malkin, η εν λόγω Κύπρος ίσως ήταν ένα μικρό εμπορικό κέντρο, στο οποίο γινόταν ανεφοδιασμός, συντήρηση, αλλά και επιδιόρθωση των πλοίων των Ελλήνων μισθοφόρων. Επίσης κατά τον ίδιο συγγραφέα, η ύπαρξη της αιγυπτιακής Κύπρου ίσως να επιβεβαιώνεται και από την ύπαρξη κυπριακής κεραμικής στην Ναύκρατη. Δεν αποκλείεται η Κύπρος αυτή να ήταν κοντά στην Ναύκρατη και να ιδρύθηκε από Κύπριους μισθοφόρους που πήραν άδεια εγκαταστάσεως από τον φιλέλληνα Φαραώ Άμαση της Αιγύπτου. Εξ άλλου την εγκατάσταση γενικώς Ελλήνων μισθοφόρων στην διάρκεια του φαραώ αυτού, επιβεβαιώνει και ιστορικός Ηρόδοτος

Όλως άγνωστη τυγχάνει η τοποθεσία της Κύπρου αυτής. Πάντως, αν βρισκόταν κοντά στην Ναύκρατη, τότε σίγουρα βρίσκεται στην σημερινή βόρεια Αίγυπτο.

Παραπομπές 

Πόλεις της Αρχαίας Αιγύπτου
Αρχαίες ελληνικές πόλεις
Έμερσον Μανανγκάγκουα

Ο Έμερσον Μαναγκάγκουα (Emmerson Dambudzo Mnangagwa),, US: ()   γεννήθηκε στις 15 Σεπτεμβρίου 1942) είναι επαναστάτης και πολιτικός της Ζιμπάμπουε που υπηρετεί ως ο τρίτος και σημερινός πρόεδρος της χώρας από τις 24 Νοεμβρίου 2017. Μέλος του ZANU-PF και επί μακρόν σύμμαχος του πρώην προέδρου Ρόμπερτ Μουγκάμπε, κατείχε μια σειρά από κυβερνητικές θέσεις και ήταν αντιπρόεδρος της Ζιμπάμπουε υπό τον Μουγκάμπε μέχρι τον Νοέμβριο του 2017, οπότε απολύθηκε, προτού έρθει στην εξουσία το 2017. Ορίστηκε επίσημα ως ο τρίτος πρόεδρος της Ζιμπάμπουε στις 26 Αυγούστου 2018, μετά την οριακή νίκη στις γενικές εκλογές της Ζιμπάμπουε το 2018 .     

Εξασφάλισε την πρώτη του πλήρη προεδρική θητεία στις εκλογές του Ιουλίου 2018 με ποσοστό 50,8% των ψήφων.   
Το παρατσούκλι του είναι "Κροκόδειλος", από το όνομα της αντάρτικης ομάδας στην οποία ανήκε.

Παραπομπές 

Αντιπρόεδροι της Ζιμπάμπουε
Πρόεδροι της Ζιμπάμπουε
Απόφοιτοι του Πανεπιστημίου του Λονδίνου
Ηγέτες εν ενεργεία
Σόνι Μίλερ-Ουίμπο

Η Σόνι Μίλερ-Ουίμπο (Shaunae Miller-Uibo, γεννήθηκε 15 Απριλίου 1994) είναι Μπαχαμέζα αθλήτρια του στίβου, που συμμετέχει στους αγώνες ταχύτητας. Είναι δύο φορές χρυσή Ολυμπιονίκης του στα 400 μέτρα, το 2016 και το 2021. Σε Παγκόσμια Πρωταθλήματα έχει ένα αργυρό στα 400 μέτρα από το 2015 και χάλκινο στα 200 μέτρα το 2017.

Κέρδισε το Παγκόσμιο Πρωτάθλημα Στίβου Εφήβων 2010 στα 400 μέτρα, σε ηλικία μόλις 16 ετών, ενώ την επόμενη χρονιά κατέκτησε χρυσό και στο Παγκόσμιο Πρωτάθλημα Στίβου Νέων 2011. Το πρώτο της μετάλλιο σε μεγάλη κατηγορία κέρδισε στο Παγκόσμιο Πρωτάθλημα Κλειστού Στίβου 2014, ένα χάλκινο. Έχει κερδίσει τη σειρά του Ντάϊαμοντ Λιγκ τέσσερις φορές, στα 400 μέτρα το 2017 και στα 200 μέτρα το 2017, 2018 και 2019.

Στο Παγκόσμιο Πρωτάθλημα Στίβου 2019 ήταν το φαβορί για τα 200 μέτρα, ωστόσο δεν αγωνίστηκε, καθώς ήθελε να ασκήσει περισσότερη βαρύτητα στα 400, έτσι χωρίς την εμφάνισή της τα 200 μέτρα κέρδισε η Ντίνα Άσερ-Σμιθ. Στα 400 μέτρα, όπου γίνονταν τις επόμενες μέρες, αυτή και η Σάλβα Έιντ Νάσερ ήταν τα φαβορί με διαφορά για τις δύο πρώτες θέσεις, έχοντας να αγωνιστούν μαζί στην ίδια κούρσα από το Μονακό το 2018, όπου η Μίλερ-Ουίμπο είχε κάνει ατομικό ρεκόρ. Στον τελικό, η Νάσερ πήρε το προβάδισμα από την άρχη, κάτι που δε συνήθιζε να κάνει, μέχρι που στα τελευταία μέτρα είχε αρκετή διαφορά από τη Μπαχαμέζα. Στην τελική ευθεία η Μίλερ άρχισε να πλησιάζει την αθλήτρια από το Μπαχρέιν, ωστόσο δεν ήταν αρκετή η προσπάθειά της για το χρυσό. Η Μίλερ-Ουίμπο κατέβασε το ρεκόρ της για 0,6 δευτερόλεπτα, 48,37 και νέο Αμερικανικό ρεκόρ, και η Νάσερ με Ασιατικό ρεκόρ, έκανε την τρίτη καλύτερη επίδοση όλων των εποχών, 48,14.

Το ατομικό της ρεκόρ στα 200 μέτρα είναι 21,74, που έγινε στο Diamond League της Ζυρίχης το 2019, ενώ στα 400 μέτρα έχει 48,37 από το Παγκόσμιο Πρωτάθλημα Στίβου 2019 της Ντόχα το 2019.

Προσωπική ζωή 
Με Αφρο-Μπαχαμέζικη καταγωγή, είναι γεννημένη στο Νασσάου από την Μάμπελεν και τον Σον Μίλερ στις 15 Απριλίου 1994. Στην Τζόρτζια γνώρισε τον Εσθονό δεκαθλητή Μάισελ Ουίμπο, τον οποίο και παντρεύτηκε το 2017.

Παραπομπές

Εξωτερικοί σύνδεσμοι 
 Η 

Αθλητές του στίβου από τις Μπαχάμες
Δρομείς ταχύτητας
Κάτοχοι μεταλλίων του Παγκοσμίου Πρωταθλήματος Στίβου
Αθλητές του στίβου στους Θερινούς Ολυμπιακούς Αγώνες 2016
Αθλητές του στίβου στους Θερινούς Ολυμπιακούς Αγώνες 2020
Χρυσοί Ολυμπιονίκες του στίβου
Εθνική Συμμαχία (Ελλάδα)

Η Εθνική Συμμαχία ήταν πολιτικό κόμμα στην Ελλάδα. Υπήρξε κατά την δεκαετία του 1930.

Ιστορία 
Το κόμμα συμμετείχε για πρώτη φορά σε εθνικές εκλογές το 1933, κερδίζοντας πέντε έδρες στις εκλογές του έτους, παρόλο που κέρδισε το 1.3% των ψήφων.

Παρά την επιτυχία του, οι εκλογές του 1933 ήταν η πρώτη και τελευταία εκλογική διαδικασία στην οποία συμμετείχε το κόμμα.

Παραπομπές 

Καταργημένα πολιτικά κόμματα στην Ελλάδα
Λαϊκή Ενότητα (Χιλή)

Η Λαϊκή Ενότητα (, UP) ήταν αριστερή πολιτική συμμαχία στη Χιλή που υποστήριξε την επιτυχημένη υποψηφιότητα του Σαλβαδόρ Αλιέντε στις χιλιανές προεδρικές εκλογές του 1970.

Στις εκλογές της 4ης Σεπτεμβρίου του 1970, η Λαϊκή Ενότητα με το 36,3% των ψήφων έγινε η ισχυρότερη δύναμη. Ο υποψήφιος της UP, Σαλβαδόρ Αλιέντε, εξελέγη πρόεδρος της Χιλής με τις ψήφους του Χριστιανοδημοκρατικού Κόμματος στο Εθνικό Συνέδριο στις 24 Οκτωβρίου 1970.

Παραπομπές 

Πολιτική της Χιλής
Συνασπισμοί πολιτικών κομμάτων
Πρώην πολιτικά κόμματα
Κόμμα 4ης Αυγούστου

Το Κόμμα 4ης Αυγούστου (Κ4Α) ήταν ακροδεξιό μεταξικό ελληνικό πολιτικό κόμμα. Το κόμμα ιδρύθηκε τον Ιούλιο του 1965 και αποτελούνταν από μια ομάδα νέων εθνικιστών, με ηγέτη τον Κωνσταντίνο Πλεύρη, ο οποίος αργότερα δήλωσε ότι είναι φασίστας. Το όνομα του κόμματος ήταν εμπνευσμένο από το καθεστώς της 4ης Αυγούστου του Πρωθυπουργού Ιωάννη Μεταξά.

Στις 24 Φεβρουαρίου 1977 ο Αριστοτέλης Καλέντζης, μέλος του κόμματος, συνελήφθη μαζί με ομοϊδεάτες του για κατοχή εκρηκτικών και όπλων, σε διαμέρισμα (γιάφκα) στα Κάτω Πατήσια. Σε αντίποινα, άλλοι σύντροφοι των συλληφθέντων απάντησαν με μπαράζ βομβιστικών ενεργειών με στόχο αριστερές οργανώσεις και έντυπα στην περιοχή της Αθήνας. Στη δίκη που επακολούθησε, ο Καλέντζης καταδικάστηκε σε 12 χρόνια φυλακή τον Οκτώβριο του ίδιου έτους, τα οποία και εξέτισε. 

Στην ίδια δίκη ήταν συγκατηγορούμενος και ο Κ. Πλεύρης για ηθική αυτουργία, αλλά απαλλάχτηκε. Ο Καλέντζης αργότερα, έγκλειστος στις φυλακές της Αλικαρνασσού αρχικά και κατόπιν της Κέρκυρας και αυτοχαρακτηριζόμενος ως «πολιτικός κρατούμενος», κατηγόρησε ανοικτά και δημόσια τον Πλεύρη ως χαφιέ και αργυρώνυτο της ΚΥΠ, μέσα από το βιβλίο του Δημοκρατία 80. Κάτεργο (1980) και τη μπροσούρα Η μαύρη βίβλος του Κώστα Πλεύρη. Ο Καλέντζης ουσιαστικά ισχυρίστηκε ότι ο Πλεύρης τον παγίδευσε, «πουλώντας» τον στις  αστυνομικές αρχές του καραμανλικού κράτους, όπως έκανε και με άλλους συντρόφους του. Από την πλευρά του ο Πλεύρης αρνήθηκε κατηγορηματικά ότι υπήρξε χαφιές της ΚΥΠ και κατέδιδε «νέους εθνικιστάς».

Μέσα σε τέτοια ατμόσφαιρα, το κόμμα δεν μπορούσε πλέον να συνεχίσει τις δραστηριότητές του και αποφάσισε την αναστολή της λειτουργίας του, το 1977. Τον Οκτώβριο του 1977, κυκλοφόρησε το τελευταίο φύλλο της εφημερίδας του κόμματος.

Παραπομπές

Εξωτερικοί σύνδεσμοι 

Καταργημένα πολιτικά κόμματα στην Ελλάδα
Πολιτική Ανεξάρτητος Παράταξις

Η Πολιτική Ανεξάρτητος Παράταξις (Π.Α.Π.) ήταν ελληνική εκλογική συμμαχία. Συμμετείχε στις εκλογές του 1950. Το κόμμα εκπροσωπούσε τους οπαδούς του πρώην δικτάτορα Ιωάννη Μεταξά.

Ιστορικό
Το κόμμα ιδρύθηκε το 1949 ως μια συμμαχία της Ελληνικής Αναγεννήσεως του Κωνσταντίνο Μανιαδάκη (ο Μανιαδάκης ήταν Υπουργός Δημόσιας Τάξης στο Καθεστώς της 4ης Αυγούστου) και του Κόμματος Εθνικοφρόνων του Θεόδωρου Τουρκοβασίλη, πρώην διοικητή της Τράπεζας της Ελλάδος.

Στις βουλευτικές εκλογές του 1950 το κόμμα κέρδισε το 8.15% των ψήφων και 16 έδρες στο Ελληνικό Κοινοβούλιο.

Συμμετέχοντα κόμματα
Τα κόμματα που αποτελούσαν την Πολιτική Ανεξάρτητη Παράταξη ήταν:

Αποτελέσματα εκλογών

Βουλή των Ελλήνων

Παραπομπές 

Λήμματα που χρειάζονται παραπομπές από 03/2015
Καταργημένα πολιτικά κόμματα στην Ελλάδα
Δημοκρατική Άμυνα

Η Δημοκρατική Άμυνα ήταν μια από τις πολλές οργανώσεις που αντιτάχθηκαν στη δικτατορία των συνταγματαρχών (1967 - 1974) στην Ελλάδα . 

Οι καταβολές της ομάδας προέρχονται από το Κέντρο Πολιτικών Ερευνών «Αλέξανδρος Παπαναστασίου», το οποίο ιδρύθηκε το 1965 και αρχικός του σκοπός ήταν να προτείνει λύσεις στα κοινωνικοοικονομικά προβλήματα της Ελλάδας. 

Στην αρχή το κόμμα δεν είχε πραγματικό ηγέτη, ενώ αργότερα συμβολικός ηγέτης έγινε ο Γιώργος Ιορδανίδης, συνταξιούχος στρατηγός. Κατά την διάρκεια της χούντας, μέλη της οργάνωσης προέβησαν σε επιθέσεις εναντίον εταιρειών που υποστήριζαν οικονομικά τη χούντα. Λόγω των επιθέσεων, η χούντα κατέστειλε τη διοργάνωση και φυλάκισε μέλη της.  

Μερικά μέλη της Δημοκρατικής Άμυνας έγιναν σημαίνοντα πρόσωπα της πολιτικής σκηνής των επομένων δεκαετιών. Γνωστά παραδείγματα είναι ο Κώστας Σημίτης, μετέπειτα πρωθυπουργός της χώρας, και ο Νίκος Κωνσταντόπουλος, μετέπειτα πρόεδρος του αριστερού κόμματος Συνασπισμός (προκάτοχος του ΣΥΡΙΖΑ).  

Νεότερη ελληνική ιστορία
Κώστας Βλάσης

Ο Κώστας Βλάσης (γεννημένος στις 7 Ιουλίου 1975 στην Τρίπολη) είναι Έλληνας χειρουργός ορθοπεδικός και πολιτικός.

Βιογραφικά Στοιχεία 
Γεννήθηκε και μεγάλωσε στην Τρίπολη. Γονείς του ο φιλόλογος Γιώργος Βλάσης και η Ροζάνα Κουκουβέ. 

Σπούδασε στην Ιατρική Σχολή του Πανεπιστημίου Αθηνών. Ως αγροτικός γιατρός υπηρέτησε στο Περιφερειακό Ιατρείο Σκορτσινού, στο Κέντρο Υγείας Μεγαλόπολης και στο Παναρκαδικό Γενικό Νοσοκομείο Τρίπολης. Έλαβε την ειδικότητα του  Χειρουργού-Ορθοπεδικού στα Νοσοκομεία ΚΑΤ και Λαϊκό. 

Το 2004-2005 πραγματοποίησε μεταπτυχιακές σπουδές στην Οργάνωση και Διοίκηση Υπηρεσιών Υγείας, στη Εθνική Σχολή Δημόσιας Διοίκησης. Το 2005 ανακηρύχθηκε Διδάκτωρ της Ιατρικής Σχολής του ΕΚΠΑ.

Το 2007 εκλέγεται Λέκτορας της Ιατρικής Σχολής ΕΚΠΑ, στο γνωστικό αντικείμενο της Περιγραφικής Ανατομικής - Μυοσκελετικό Σύστημα, το 2012 εκλέχθηκε Επίκουρος Καθηγητής και το 2016 Αναπληρωτής Καθηγητής.

Έχει δημοσιεύσει πολυάριθμες επιστημονικές εργασίες.

Είναι μέλος της Ελληνικής Εταιρείας Τραύματος και Επείγουσας Χειρουργικής, της Αθλητιατρικής Εταιρείας Ελλάδος και του Ιατρικού Συλλόγου Αθηνών. Έχει επιμεληθεί και μεταφράσει πολυάριθμα επιστημονικά συγγράμματα και έχει συμμετάσχει στη διοργάνωση πολλών επιστημονικών συνεδρίων, ενώ διετέλεσε μέλος της Συντακτικής Ομάδας Ελληνικής Έκδοσης των Ιατρικών Συγγραμμάτων του Harvard.

Είναι παντρεμένος με την Ιατρό Χρύσα Σαλδάρη και έχουν μία κόρη και έναν γιο.

Πολιτική Σταδιοδρομία 
Διετέλεσε μέλος της Πολιτικής Επιτροπής, του Τομέα Υγείας – Παιδείας και του ΔΣ Ε.Κ.Ο. ΑΕΙ Νέας Δημοκρατίας από το 2010 έως και σήμερα.

Υπήρξε μέλος του ΔΣ του Συλλόγου Φοιτητών Ιατρικής Αθήνας (Σ.Φ.Ι.Α.), της Γενικής Συνέλευσης του Ιατρικού Τμήματος και του Δ.Σ. του Τμήματος της Ιατρικής ως εκπρόσωπος του Σ.Φ.Ι.Α. Διετέλεσα μέλος της Επιστημονικής Εταιρείας Φοιτητών Ιατρικής (1994-1997), της Hellenic Medical Students International Committee (1997-2000) και ιδρυτικό μέλος και Πρόεδρος της Επιστημονικής Λέσχης Φοιτητών Ιατρικής και Νέων Ιατρών.

Στις βουλευτικές εκλογές του Ιανουαρίου 2015 εξελέγη βουλευτής του Ελληνικού Κοινοβουλίου με το ψηφοδέλτιο της Νέας Δημοκρατίας εκπροσωπώντας την εκλογική περιφέρεια Αρκαδίας. Επανεξελέγη στις εκλογές της 20ης Σεπτεμβρίου και της 7ης Ιουλίου 2019.

Στις 9 Δεκεμβρίου του 2019 ορίστηκε υφυπουργός Εξωτερικών, με αρμοδιότητα τα θέματα του Απόδημου Ελληνισμού, στην κυβέρνηση του Κυριάκου Μητσοτάκη.

Παραπομπές

Εξωτερικοί σύνδεσμοι 
Κωνσταντίνος Γεωργίου Βλάσης, σελίδα στην ιστοσελίδα της Βουλής των Ελλήνων. 
Προσωπικός ιστότοπος

Έλληνες χειρουργοί
Έλληνες ορθοπαιδικοί
Βουλευτές εκλεγμένοι με τη Νέα Δημοκρατία
Βουλευτές Αρκαδίας
Έλληνες υφυπουργοί Εξωτερικών
Χρήστος Κέλλας

Ο Χρήστος Κέλλας (γεννήθηκε στις 13 Οκτωβρίου 1958 στην Καρδίτσα) είναι Έλληνας πολιτικός.

Βιογραφία 
Στις ελληνικές βουλευτικές εκλογές του Ιανουαρίου 2015, εξελέγη στο ελληνικό κοινοβούλιο με το ψηφοδέλτιο της Νέας Δημοκρατίας εκπροσωπώντας την εκλογική περιφέρεια της Λάρισας .

Εξωτερικοί σύνδεσμοι 

  Χρήστος Αχιλλέα Κέλλας, σελίδα στην ιστοσελίδα του Ελληνικού κοινοβουλίου.

Παραπομπές 

Βουλευτές εκλεγμένοι με τη Νέα Δημοκρατία
Φερδινάνδος (αποσαφήνιση)

Το όνομα Φερδινάνδος μπορεί να αναφέρεται:

Βασιλείς της Αραγωνίας
 Φερδινάνδος Α΄ της Αραγωνίας
 Φερδινάνδος Β΄ της Αραγωνίας

Βασιλείς της Γερμανίας
 Φερδινάνδος Α΄ των Αψβούργων
 Φερδινάνδος Β΄ των Αψβούργων
 Φερδινάνδος Γ΄ των Αψβούργων

Βασιλείς της Ισπανίας
 Φερδινάνδος ΣΤ΄ της Ισπανίας
 Φερδινάνδος Ζ΄ της Ισπανίας

Βασιλείς του Λεόν
 Φερδινάνδος Α΄ του Λεόν & της Καστίλης
 Φερδινάνδος Β΄ του Λεόν
 Φερδινάνδος Γ΄ του Λεόν και της Καστίλης
 Φερδινάνδος Δ΄ του Λεόν και της Καστίλης
 Φερδινάνδος της Καστίλης, διάδοχος

Βασιλείς της Νάπολης
 Φερδινάνδος Α΄ της Νάπολης
 Φερδινάνδος Β΄ της Νάπολης

Βασιλείς της Πορτογαλίας
 Φερδινάνδος Α΄ της Πορτογαλίας
 Φερδινάνδος Β΄ της Πορτογαλίας

Βασιλείς των Δύο Σικελιών (i.e. Σικελίας & Νάπολης)
 Φερδινάνδος Α΄ των Δύο Σικελιών
 Φερδινάνδος Β΄ των δύο Σικελιών

Μεγάλοι Δούκες της Τοσκάνης
 Φερδινάνδος Α΄ των Μεδίκων
 Φερδινάνδος Β΄ των Μεδίκων
 Φερδινάνδος Γ΄, Μέγας Δούκας της Τοσκάνης

Λοιποί Βασιλείς
 Φερδινάνδος της Βουλγαρίας
 Φερδινάνδος της Ρουμανίας
 Φερδινάνδος της Μαγιόρκας

Δούκες της Αυστρίας
 Φερδινάνδος Α΄ της Αυστρίας
 Φερδινάνδος Β΄ της Αυστρίας
 Φερδινάνδος Γ΄ της Αυστρίας, είναι ο Φερδινάνδος Γ΄ της Γερμανίας
 Φερδινάνδος Δ΄ της Αυστρίας

Λοιποί ευγενείς
 Φερδινάνδος Αλβέρτος Α΄ του Μπέβερν
 Φερδινάνδος Αλβέρτος Β΄ του Βολφενμπύτελ
 Φερδινάνδος Αλφόνσος της Πορτογαλίας
 Φερδινάνδος Α΄ της Μπραγκάνσα
 Φερδινάνδος Β΄ της Μπραγκάνσα
 Φερδινάνδος Γκοντζάγκα
 Φερδινάνδος Γουλιέλμος της Βυρτεμβέργης-Νόιενστατ
 Φερδινάνδος δε λα Θέρδα, διάδοχος
 Φερδινάνδος δε λα Θέρδα, κύριος της Λάρα
 Φερδινάνδος Ζβονιμίρ των Αψβούργων
 Φερδινάνδος Κάρολος της Αυστρίας (1868-1915)
 Φερδινάνδος Κάρολος της Αυστρίας
 Φερδινάνδος Κάρολος Ιωσήφ της Αυστρίας-Έστε
 Φερδινάνδος Κάρολος της Αυστρίας (1868-1915)-Έστε
 Φερδινάνδος Κάρολος της Μάντουα
 Φερδινάνδος Λεοπόλδος του Χοεντσόλερν-Ζιγκμαρίνγκεν
 Φερδινάνδος Μαξιμιλιανός του Μπάντεν-Μπάντεν
 Φερδινάνδος Μαρία Ιννοκέντιος της Βαυαρίας, στρατηγός
 Φερδινάνδος Μαρία της Βαυαρίας
 Φερδινάνδος της Πορτογαλίας
 Φερδινάνδος Παλαιολόγος
 Φερδινάνδος Πίος των Βουρβόνων-Δύο Σικελιών
 Φερδινάνδος της Βαυαρίας
 Φερδινάνδος της Βαυαρίας, αρχιεπίσκοπος
 Φερδινάνδος της Βαυαρίας, στρατιωτικός
 Φερδινάνδος της Βίλα Ρεάλ
 Φερδινάνδος της Γκουάρντα
 Φερδινάνδος της Δανίας
 Φερδινάνδος της Έσα
 Φερδινάνδος της Έσσης-Χόμπουρκ
 Φερδινάνδος της Καλαβρίας
 Φερδινάνδος της Ορλεάνης
 Φερδινάνδος της Πάρμας
 Φερδινάνδος της Σαβοΐας
 Φερδινάνδος της Σαξονίας-Κόμπουργκ & Γκότα
 Φερδινάνδος της Σέρπα
 Φερδινάνδος της Φλάνδρας
 Φερδινάνδος του Βιζέου
 Φερδινάνδος του Μπράουνσβαϊγκ-Βόλφενμπυτελ
 Φερδινάνδος του Μοντάλτο
 Φερδινάνδος του Ωμάλ
 Φερδινάνδος των Αψβούργων, καρδινάλιος
 Φερδινάνδος των Βουρβόνων-Δύο Σικελιών
 Φερδινάνδος των Βουρβόνων-Ισπανίας
 Φερδινάνδος των Έστε
 Φερδινάνδος των Μεδίκων, πρίγκιπας
 Φερδινάνδος Φίλιππος της Ορλεάνης
 Φερδινάνδος φον Βάλντσταϊν
 Φερδινάνδος Φρειδερίκος Αύγουστος της Βυρτεμβέργης

Λοιποί
 Φερδινάνδος Έσσλιν
 Φερδινάνδος φον Ζέπελιν
 Φερδινάνδος Μαγγελάνος
Λεοπόλδος (αποσαφήνιση)

Με το όνομα αυτό υπάρχουν τα εξής πρόσωπα:

Βασιλείς του Βελγίου
 Λεοπόλδος Α΄ του Βελγίου
 Λεοπόλδος Β΄ του Βελγίου
 Λεοπόλδος Γ΄ του Βελγίου
 Λεοπόλδος του Βελγίου πρίγκιπας

Βασιλείς της Γερμανίας
 Λεοπόλδος Α΄ των Αψβούργων
 Λεοπόλδος Β΄ των Αψβούργων-Λωρραίνης

Δούκες του Άνχαλτ
 Λεοπόλδος Α΄, πρίγκιπας του Άνχαλτ-Ντεσάου
 Λεοπόλδος Β΄ του Άνχαλτ-Ντεσάου
 Λεοπόλδος Γ΄ του Άνχαλτ-Ντεσάου
 Λεοπόλδος Δ΄ του Άνχαλτ
 Λεοπόλδος του Άνχαλτ
 Λεοπόλδος του Άνχαλτ-Κέτεν

Δούκες της Βαυαρίας
 Λεοπόλδος της Βαυαρίας (αντιβασιλέας)
 Λεοπόλδος της Βαυαρίας (1846-1930)
 Λεοπόλδος της Βαυαρίας (γενν. 1943)
 Λεοπόλδος δούκας της Βαυαρίας
 Λεοπόλδος της Βαυαρίας (γενν. 1951)

Δούκες της Αυστρίας
 Λεοπόλδος Α΄ Μπάμπενμπερκ της Αυστρίας
 Λεοπόλδος Β΄ Μπάμπενμπεργκ της Αυστρίας
 Λεοπόλδος Γ΄ Μπάμπενμπεργκ της Αυστρίας
 Λεοπόλδος Α΄ της Αυστρίας
 Λεοπόλδος Β΄ της Αυστρίας
 Λεοπόλδος Γ΄ της Αυστρίας
 Λεοπόλδος Δ΄ της Αυστρίας
 Λεοπόλδος Ε΄ της Αυστρίας-Τιρόλου
 Λεοπόλδος ΣΤ΄ της Αυστρίας
 Λεοπόλδος, αρχιδούκας της Αυστρίας
 Λεοπόλδος Γουλιέλμος της Αυστρίας
 Λεοπόλδος Λουδοβίκος, αρχιδούκας της Αυστρίας
 Λεοπόλδος Σαλβαδόρ, αρχιδούκας της Αυστρίας
 Λεοπόλδος Φραγκίσκος, αρχιδούκας της Αυστρίας

 Λεοπόλδος του Βολφενμπύτελ
 Λεοπόλδος του Ζνόιμο
 Λεοπόλδος της Λωρραίνης
 Λεοπόλδος Β΄, Μέγας Δούκας της Τοσκάνης

Λοιποί ευγενείς
 Λεοπόλδος Γεώργιος της Έσσης-Χόμπουρκ
 Λεοπόλδος Γουλιέλμος του Μπάντεν-Μπάντεν
 Λεοπόλδος Έμπερχαρτ της Βυρτεμβέργης-Μονμπελιάρ
 Λεοπόλδος Κλήμης της Σαξονίας-Κόμπουργκ & Γκότα
 Λεοπόλδος Λουδοβίκος του Βελντέντς
 Λεοπόλδος Μαουντμπάττεν
 Λεοπόλδος Φρειδερίκος της Βυρτεμβέργης-Μονμπελιάρ
 Λεοπόλδος της Έσσης-Χόμπουρκ
 Λεοπόλδος Α΄ της Βάδης
 Λεοπόλδος του Όλμπανυ
 Λεοπόλδος του Σαλέρνο
 Λεοπόλδος των Βουρβόνων-Δύο Σικελιών (1813-1860)
 Λεοπόλδος των Μεδίκων
Μαξιμιλιάνο Λοβέρα

Ο Μαξιμιλιάνο Αλμπέρτο Λοβέρα (ισπανικά: Maximiliano Alberto Lovera, 9 Μαρτίου 1999) είναι Αργεντινός επαγγελματίας ποδοσφαιριστής, ο οποίος αγωνίζεται ως πλάγιος μέσος και μεσοεπιθετικός  για τον Ολυμπιακό.

Σταδιοδρομία σε συλλόγους

Ροσάριο Σεντράλ 
Ο Λοβέρα εντάχθηκε στην Ροσάριο Σεντράλ για την Πριμέρα Ντιβισιόν Αργεντινής 2016, κάνοντας το επαγγελματικό ντεμπούτο του στις 2 Μαΐου 2016, κατά τη διάρκεια μίας ήττας εναντίον της Χιμνάσια ντε Λα Πλάτα. Έκανε ακόμη μία εμφάνιση το 2016, εναντίον της Κίλμες στις 15 Μαΐου.  Στον πρώτο του αγώνα τη σεζόν 2016-17, το Δεκέμβριο, ο Λοβέρα σημείωσε το πρώτο γκολ της σταδιοδρομίας του, σε μία ήττα εναντίον της Λανούς.  Ολοκλήρωσε εκείνη τη σεζόν με 2 γκολ σε 16 αγώνες.

Ολυμπιακός 
Στις 31 Αυγούστου 2019, μετά από 3 γκολ σε 69 αγώνες, ο Λοβέρα μετακινήθηκε από τη Ροσάριο Σεντράλ στον Ολυμπιακό.

Διεθνής σταδιοδρομία 
Τον Ιούλιο του 2017, ο Λοβέρα κλήθηκε για τις προπονήσεις της Εθνικής Αργεντινής U20. Κλήθηκε και πάλι από την Εθνική Αργεντινής U20s τον επόμενο Μάιο, για τις προπονήσεις της Εθνική Αργεντινής για το Παγκόσμιο Κύπελλο του 2018 στη Ρωσία.  Τον Οκτώβριο του 2018, έπαιξε και σκόραρε για την Αργεντινή U20 σε μία φιλική ήττα εναντίον του Ισημερινού.

Στατιστικά σταδιοδρομίας

Διακρίσεις 

 Ροσάριο Σεντράλ 

 Κύπελλο Αργεντινής: 2017-18

 Ολυμπιακός
 Πρωταθλήματα Ελλάδας (1): 2019-20
 Κύπελλο Ελλάδας (1): 2019-20

Παραπομπές

Εξωτερικοί σύνδεσμοι 
   
 Προφίλ στο Transfermarkt.com 

Αργεντινοί ποδοσφαιριστές
Μέσοι ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Αργεντινής Κ20
Ποδοσφαιριστές Ροσάριο Σεντράλ
Ποδοσφαιριστές Πριμέρα Ντιβιζιόν Αργεντινής
Ποδοσφαιριστές Ολυμπιακού Πειραιώς
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Αργεντινοί ποδοσφαιριστές στο εξωτερικό
Καπαρέλλι Αργολίδας

Το Καπαρέλλι είναι ημιορεινό χωριό του Νομού Αργολίδος. Βρίσκεται σε υψόμετρο 380 μέτρων και το 2011 ο μόνιμος πληθυσμός του ανερχόταν σε 299 κατοίκους. Απέχει 27 χλμ. απο την έδρα του δήμου, το Άργος. 

Το όνομα Καπαρέλλι προέρχεται από το ιταλικής προέλευσης Καπαρέλο, και η ιστορία του χωριού σημαδεύτηκε το 1944 από τη φωτιά που έβαλαν εκεί οι Γερμανοί. 

Απέναντι σε ένα λοφίσκο δεσπόζει η μητρόπολη του Καπαρελλίου, ο Άγιος Ιωάννης ο Πρόδρομος, που ακόμα κι από μακριά ξεχωρίζει για την ιδιαίτερη παραδοσιακή αρχιτεκτονική της.

Το Καπαρέλλι είναι επίσης γνωστό στους λάτρεις των μαραθώνιων διαδρομών, αφού από εκεί περνά την τελευταία Κυριακή του Σεπεμβρίου το Σπάρταθλον, των 248 χιλιομέτρων.

Σπηλαιοβάραθρο Καπαρελίου 
Σε υψόμετρο 440 μ. βρίσκεται το σπήλαιοβαθρο που υπάγεται στο Δήμο Άργους Μυκηνών. Αυτό το σπήλαιο ήταν γνωστό στους κατοίκους της περιοχής με το όνομα ¨Τρύπα¨ στην οποία έριχναν κάθε τι άχρηστο και ακάθαρτο.

Ο κάτοικος του χωριού Δ. Καπαρέλλος, μετά την επίσκεψη του στο σπήλαιο των Ιωαννίνων σκέφτηκε ότι θα μπορούσε και η ¨Τρύπα¨ του χωριού του να κρύβει υπόγειους θησαυρούς σαν αυτούς του σπηλαίου Περάματος. Η έκπληξή τους ήταν μεγάλη όταν διαπίστωσαν ότι, αν και δεν είχε το μέγεθος του Σπηλαίου Περάματος, δεν υστερούσε όμως σε διάκοσμο. Το γεγονός έγινε γνωστό στον επιχειρηματία και κάτοικο Ναυπλίου κ. Ι. Προύντζο, ο οποίος παρακάλεσε τηλεφωνικώς την κ. Α. Πετροχείλου να το επισκεφθεί. 

Η κ. Πετροχείλου κατά την επίσκεψη της στις 16 Αυγούστου 1978 το χαρακτήρισε αξιόλογο από τουριστικής πλευράς και πραγματοποίησε προκαταρκτικές μετρήσεις με βοηθούς τους κατοίκους του χωριού: Δ.Καπαρέλλο, Γ. Νάση και Β. Νάση. Η ολοκλήρωση χαρτογράφησης πραγματοποιήθηκε το Δεκέμβριο του 1979 με βοηθούς: Τον Πρόεδρο Κοινότητος Σπυρ. Καπαρέλλο, τον Αντιπρόεδρο Παν. Μπούρη, το Δημοδιδάσκαλο Χρ. Κολιγλιάτη και τους κατοίκους του Χωριού Γ. Γιαννακόπουλο και Μιχ. Δ. Καπαρέλλο, με εντολή Ε.Σ.Ε και χορηγία της τότε Κοινότητος Καπαρελίου.

Πληθυσμός 

Ο πληθυσμός του χωριού απο το 1879 μέχρι το 1940 σημείωνε αύξηση ενώ μεταπολεμικά μειώθηκε ελαφρά και τις τελευταίες δεκαετίες σταθεροποιήθηκε.

Παραπομπές 

Επισκέψιμα σπήλαια στην Ελλάδα
Δήμος Άργους - Μυκηνών
Υποψηφιότητα Ελλάδας–Σερβίας–Βουλγαρίας–Ρουμανίας για το Παγκόσμιο Κύπελλο Ποδοσφαίρου 2030

Η υποψηφιότητα Ελλάδας-Σερβίας-Βουλγαρίας-Ρουμανίας είναι κοινή υποψηφιότητα για τη διοργάνωση του Παγκόσμιου Κυπέλλου Ποδοσφαίρου 2030. Υποβλήθηκε από τέσσερις βαλκανικές χώρες, την Ελλάδα, τη Σερβία, τη Βουλγαρία και τη Ρουμανία.

Κατά την συνάντησή τους στις 25 Φεβρουαρίου 2019 στη Σόφια ο Υπουργός Νεολαίας και Αθλητισμού της Ρουμανίας Κονσταντίν Μπογκντάν Ματέι, ο Βουλγάρος Κράσεν Κράλεφ, ο Σέρβος Βάνια Ουντόβιτσιτς και ο Αναπληρωτής Υπουργός Πολιτισμού και Αθλητισμού της Ελλάδας Γιώργος Βασιλειάδης επιβεβαίωσαν επισήμως ότι αυτές οι τέσσερις χώρες θα υποβάλλουν κοινή υποψηφιότητα για την οργάνωση του ευρωπαϊκού πρωταθλήματος ποδοσφαίρου 2028 και του Παγκοσμίου Κυπέλλου Ποδοσφαίρου 2030. Μετά τη δεύτερη συνάντηση στις 10 Απριλίου 2019 στη Θεσσαλονίκη, οι υπουργοί υπέγραψαν μνημόνιο κατανόησης.

Πιθανά στάδια 
Για το Παγκόσμιο Κύπελλο 2026, η FIFA έθεσε τους εξής κανονισμούς για τις ελάχιστες χωρητικότητες των σταδίων:

 τουλάχιστον 40.000 θέσεις για αγώνες της φάσης των ομίλων και της φάσης των 16.
 τουλάχιστον 50.000 θέσεις για τους αγώνες των προημιτελικών.
 τουλάχιστον 60.000 θέσεις για τους αγώνες των ημιτελικών
 τουλάχιστον 80.000 θέσεις για τον τελικό και τον εναρκτήριο αγώνα.

Καμία χώρα δεν έχει γήπεδα που να πληρούν αυτές τις απαιτήσεις, ενώ οι κανόνες για το τουρνουά του 2030 δεν έχουν ανακοινωθεί.

Βουλγαρία

Ελλάδα

Ρουμανία

Σερβία

Παραπομπές 

Παγκόσμιο Κύπελλο Ποδοσφαίρου 2030
Ιζαμπέλα Κογεβίνα

Η Ιζαμπέλλα Κογεβίνα (Αθήνα, 27 Μαΐου 1978) είναι Ελληνίδα ηθοποιός.

Βιογραφικό

Τηλεοπτικές εμφανίσεις 
Τη σεζόν 2003-2004 υποδύθηκε ένα μικρό ρόλο στο βασικό καστ της δραματικής σειράς Μυστικά και Λάθη ενώ την επόμενη σεζόν ήταν μέρος του καστ της σειράς Έτσι Ξαφνικά. Παράλληλα με την παρουσία της σε αυτή τη σειρά ξεκίνησε την συνεργασία της με τον σκηνοθέτη Πάνο Κοκκινόπουλο παίζοντας σε συνολικά 16 επεισόδια της αστυνομικής σειράς 10η εντολή μέχρι και το 2007 γίνοντας γνωστή στο ευρύ κοινό. Την περίοδο 2005-2006 συμμετείχε επίσης στις σειρές Οι μάγισσες της Σμύρνης και Τα παιδιά της Νιόβης.

Τη σεζόν 2006-2007 έπαιξε τον πρώτο της πρωταγωνιστικό ρόλο, στη σειρά Ήρθε κι έδεσε συμπρωταγωνιστώντας με τον Γιάννη Μπέζο και την Δάφνη Λαμπρόγιαννη. Ακολούθησε η κωμική σειρά Φίλα το βάτραχό σου που διήρκησε για δύο σεζόν ερμηνεύοντας το ρόλο της Νάντιας Πετροπούλου. Παράλληλα με το Φίλα το βάτραχό σου, έκανε κάποιες έκτακτες εμφανίσεις στην μαύρη κωμωδία του Πάνου Κοκκινόπουλου Μαύρα Μεσάνυχτα. Από το 2009 μέχρι το 2011 πρωταγωνίστησε στην καθημερινή δραματική σειρά της Βάνας Δημητρίου Κάρμα. Τη σεζόν 2010-2011 είχε ένα ρόλο στο πρωταγωνιστικό καστ του δεύτερου κύκλου της σειράς Ονειροπαγίδα. Επέστρεψε τηλεοπτικά το 2012 στη σειρά Με τα παντελόνια κάτω σε σκηνοθεσία Βασίλη Θωμόπουλου. Η σειρά ολοκληρώθηκε το 2014, ενώ ακολούθησε ο ρόλος της Ελίνας Γεωργιάδου στην καθημερινή σειρά Κλεμμένα Όνειρα τη σεζόν 2014-2015. Το 2018 εντάχθηκε στο καστ του πρώτου κύκλου της καθημερινής σειράς Το Τατουάζ ολοκληρώνοντας την εμφάνισή της στο τέλος της σεζόν. Τη σεζόν 2018-2019 έπαιξε σε δύο ιστορίες της σειράς Ου Φονεύσεις.

Κινηματογραφικές δουλειές 
Το 2008 πρωταγωνίστησε στην κωμική ταινία Λούφα και απαλλαγή: Ι4. Ακολούθησε η δραματική ταινία Ο Αννίβας προ των πυλών το 2011 σε σκηνοθεσία Ελισάβετ Χρονόπουλου. Το 2012 έλαβε μέρος στην ταινία Ξημέρωμα.

Θεατρικές παραστάσεις 
Το 2014-15 συμπρωταγωνίστησε στη θεατρική μεταφορά του βιβλίου της Πέλας Σουλτάτου "Τα φώτα στο βάθος" (εκδόσεις Απόπειρα) στο Από Μηχανής Θέατρο σε σκηνοθεσία Εστέρ Αντρέ Γκονζάλες.

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου